laion/Wikipedia-Exotic huggingface dataset:
Franklini maakond (Kentucky)

Franklini maakond (Franklin County) on maakond USA-s Kentucky osariigis. Geograafilised koordinaadid on 38°24' N, 84°88' W. Maakonna halduskeskus on Frankfort. Maakonna pindala on 549 km², millest 4 km² moodustab veepindala. Elanike arv oli 2010. aasta rahvaloenduse järgi 49 285. Aastal 2000 oli elanikke 47 687. Oweni maakond (põhjas) Scotti maakond (idas) Woodfordi maakond (kagus) Andersoni maakond (lõunas) Shelby maakond (läänes) Henry maakond (loodes) Franklini maakond moodustati 10. mail 1795 Merceri, Shelby ja Woodfordi maakonna osadest. Maakond on nime saanud leiutaja ja riigimehe Benjamin Franklini järgi. Franklini maakonna koduleht (inglise keeles)
Daugmale

Daugmale on asula Lätis, Ķekava piirkonnas. Daugmales, Daugava vasakkaldal asus Daugmale muinaslinnus ja sadam, 22 km kaugusel kagusuunas Riiast. Teostatud arheoloogilistel väljakaevamistel leitud esemete alusel on piirkonna asustust dateeritud 2. sajand eKr. Kindlustatud asula tekkis enne meie ajaarvamist. Asula õitseaeg oli 10.–12. sajandini, elanikkond oli liivlased ja semgalid ning asula oli tänu Daugava jõele transiitkaubanduse ja käsitöönduse keskuseks. Daugmale rajatised hävitati 12. sajandi lõpul ja hiljem neid ei taastatud. Daugmale algkool Mälestuskivi Vaade Daugavale Daugmale muinaslinnuse künkalt Уртан В. А., Работы Даугмальской экспедиции, в сборнике: Археологические открытия [1967—1970 гг.], М., 1968—71.
Franklini maakond

Franklini maakond on maakond mitmes Ameerika Ühendriikide osariigis: Franklini maakond (Alabama) Franklini maakond (Arkansas) Franklini maakond (Florida) Franklini maakond (Georgia) Franklini maakond (Idaho) Franklini maakond (Illinois) Franklini maakond (Indiana) Franklini maakond (Iowa) Franklini maakond (Kansas) Franklini maakond (Kentucky) Franklini vald (Louisiana) Franklini maakond (Maine) Franklini maakond (Massachusetts) Franklini maakond (Mississippi) Franklini maakond (Missouri) Franklini maakond (Nebraska) Franklini maakond (New York) Franklini maakond (Ohio) Franklini maakond (Pennsylvania) Franklini maakond (Põhja-Carolina) Franklini maakond (Tennessee) Franklini maakond (Texas) Franklini maakond (Vermont) Franklini maakond (Virginia) Franklini maakond (Washington) Franklini maakond (Uus-Lõuna-Wales) Franklini maakond (Uus-Meremaa)
Seinäjoki JK

Seinäjoki JK (ametlikult soome keeles Seinäjoen Jalkapallokerho ehk SJK) on Soome jalgpalliklubi, mis tegutseb Seinäjokis. See mängib Soome kõrgliigas Veikkausliiga. SJK mängib alates 2016 OmaSp staadionil. Varem mängiti Seinäjoen keskuskenttäl. SJK asutati 5. novembril 2007, kui TP-Seinäjoki ja Sepsi-78 ühinesid. 2011. aastal kindlustas SJK pääsu Soome esiliigasse. 2013. aastal võideti esiliigasse ja tõusti esmakordselt Soome kõrgliigasse. Kohe esimesel hooajal saavutati Soome kõrgliigas teine koht. 2014. aastal võideti lisaks liigakarikas Liigacup. 2015. aastal tuli SJK Soome meistriks, kui RoPS-i edestati vaid punkti ja HJK-i kahe punktiga. 2016. aasta hooajal sai HJK Soome kõrgliigas kolmanda koha, samal hooajal oli klubi esiründaja Roope Riski liigas 17 väravaga suurim väravakütt. 2016. aastal võitis SJK Soome karikavõistlused, kui karikafinaalis alistati penaltiseeria järel HJK. Soome kõrgliigas jõuti uuesti esikolmikusse 2021. aastal, mil saadi kolmas koht. Euroopa klubide võistlustel on SJK osalenud kolmel korral, kuid kordagi pole edasi pääsetud: hooajal 2015/16 kaotati UEFA Euroopa Liiga esimeses kvalifikatsiooniringis Islandi klubile FH kahe mängu kokkuvõttes tulemusega 0:2, hooajal 2016/17 UEFA Meistrite Liiga teises kvalifikatsiooniringis Valgevene klubile Borissovi BATE tulemusega 2:4 ja hooajal 2017/18 UEFA Euroopa Liiga esimeses kvalifikatsiooniringis Islandi klubile KR Reykjavík tulemusega 0:2 Seisuga 3. juuni 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Veikkausliiga Võitja (1): 2015 2. koht (1): 2014 3. koht (1): 2016, 2021 Suomen Cup Võitja (1): 2016 2. koht (1): 2017 Liigacup Võitja (1): 2014 2. koht (1): 2016 "SJK". sjk.fi. SJK. "Hetemaj, Öst, Hradecky, Oliinyk ja Jervis SJK:n kapteenistoksi". 25.1.2022. Ametlik koduleht SJK Veikkausliiga lehel
Cube (mäng)

"Cube" on vabavaraline avatud lähtekoodiga "Quake'i"-sarnane FPS-mäng, mis töötab Windowsis, Linuxis, FreeBSD-s ja Mac OS X-is ja isegi Pocket PCl-s koos 3D-kiirendiga. Ta kasutab OpenGLi ja SDLi. "Cube'i" saab mängida üksinda ja võrgus. Ametlik "Cube'i" koduleht http://strlen.com/sauerbraten/
SJK

SJK võib tähendada järgmist: Seinäjoki JK S.J.K., Eesti punkansambel Suure-Jaani Kool ...
Li Xueyao

Li Xueyao (Lǐ Xuěyáo; 李雪尧, 李雪堯; sündinud 11. aprillil 1995) on hiina naissuusahüppaja. Ta tuli 2009. aastal Hiina meistriks.
Li Xuezhi

Li Xuezhi (sündinud 22. aprillil 1991) on hiina laskesuusataja. 2013. aasta maailmameistrivõistlustel oli 20 km individuaaldistantsil 99. ja sprindis 88. IBU karikavõistlustel tegi ta esimese stardi 2013. aasta jaanuaris etapil Otepääl, kui saavutas 20 km individuaaldistantsil 81. ja sprindis 59. koha. Li Xuezhi IBU kodulehel (inglise)
Tang Xuezhong

Tang Xuezhong (traditsioonilises hiina kirjas 湯學忠; sündinud 31. märtsil 1969) on hiina endine maanteesõidujalgrattur. 1988. aasta suveolümpiamängudel sai ta maanteesõidus 44. koha, 1992. aasta suveolümpiamängudel 39. koha. Ta sai 1990. aasta Aasia mängudel maanteesõidus kuldmedali nii individuaalses kui ka meeskonnavõistluses. 1994. aasta Aasia mängudel sai ta individuaalse pronksmedali ja meeskondliku hõbemedali. 2002. aastal võitis ta Tour de Korea.
Xuhui linnarajoon

Xuhui (Xúhuì Qū; 徐汇区, 徐匯區; Shanghai murdes zi1we3 chiu1) on linnarajoon Hiinas Shanghais. Ta piirneb idas Pudongi, lõunas ja läänes Minhangi, edelas Changningi, põhjas Jing'ani ja kirdes Luwani linnarajooniga. Xuhui pindala on 54,76 km² (sellest 3,82 km² veepindala), elanike arv 982 200 (2008). Kuni 1949. aastani nimetati seda linnarajooni Xujiahui Qu (徐家汇区). Xujiahui ('Xu perekonna omand kahe jõe ühinemiskohas') nime kannab tänaseni Xuhui keskne äri- ja kultuuripiirkond. Sellest Xu perekonnast pärines ka hiina kristlane, Mingi dünastia aegne ametnik ja teadlane Xu Guangqi (徐光启), misjonär Matteo Ricci õpilane, kellele see maa kuulus. Hiljem annetati see katoliku kirikule. Xuhui linnarajoon, katoliikliku Shanghai keskus, moodustas koos naaberrajooni Luwaniga Shanghai Prantsuse kontsessiooni. Prantsuse mõju jälgi on veel näha Shanghai Püha Ignatiuse katedraalis, Xuhui kolledžis, Xujiahui observatooriumis ning mõnes säilinud bulvaris ja Prantsuse stiilis linnaosas. Seventh National Population Census of the People's Republic of China
Shanghai Püha Ignatiuse katedraal

Shanghai Püha Ignatiuse katedraal ehk Xujiahui katedraal on katoliku Shanghai piiskopkonna katedraal Shanghais Xuhui linnarajoonis Xujiahuis. Geograafilised koordinaadid on 31° 11′ 35″ N, 121° 25′ 53″ E. See on Shanghai suurim kirik ja üks suuremaid Aasias. See mahutab 2500 kuni 3000 inimest. Kirikus käiakse palju. Jõulude ajal pääseb sisse ainult kaartidega. Kiriku rajasid 1906. aasta paiku prantsuse jesuiidid. Alates 1960. aastast on see Shanghai piiskopkonna katedraal.
X++

X++ on klassipõhine objektorienteeritud programmeerimiskeel, mis kombineerib keelte Java, BASIC, C++ ja SQL elemente. Microsoft Dynamics AX Microsoft MorphX
X, Y ja Zee

"X, Y ja Zee" ("Zee and Co.", rööppealkirjad "X, Y and Zee", "X, Y, and Zee", "X, Y & Zee", "Zee and Company") on 1972. aasta Suurbritannia film, mille produtseerisid Columbia Pictures ja ainult selle filmi jaoks loodud Zee Company. Filmi lavastas Brian G. Hutton ning see põhineb Edna O'Brieni romaanil "Zee & Co." (1971). Elizabeth Taylor ja Michael Caine mängivad selles keskealist nääklevat paari Zee ja Robert Blakelyt, kelle abielu on otsa saamas. Kolmas peategelane on Susannah Yorki kehastatud Stella, kellesse Robert armub. Kõrvalosas esineb Margaret Leighton. Teemalaulu "Going in Circles" kaverdas Three Dog Night albumil "Seven Separate Fools" (1972), samuti oli see ansambli eelmise albumi "Harmony" (1971) singli "The Family of Man" B-poolel.
X1

X1 oli USA mereväe miniallveelaev. HMS X1 oli Kuningliku mereväe allveeristleja. X1 on mitme toote tähis: BMW X1, auto Cray X1, arvuti Electrologica X1, arvuti Sharp X1, personaalarvuti SL X1, mootorvagun Sony Ericsson XPERIA X1, nutitelefon ThinkPad X1 Carbon, arvuti Wrightspeed X1, elektriline sportauto X1 on bussiliin Inglismaal. Maja X1 Tunnistaja X1 X1 Technologies X-1 (täpsustus)
X-1

X-1 ehk USS X-1 oli USA mereväe ainus miniallveelaev. See võeti kasutusele 1955–1973. Laeva hakati välja töötama 1950. aastate alguses Fairchild Engine Divisionis. Eesmärgiks oli uurida võimalusi tungida miniallveelaevaga sadamasse ning välja töötada ja katsetada kaitsevõimalusi. Laev oli 15,1 m pikk ja kaalus 25,4 t. Ta võis sukelduda 60 m sügavusele. Seda käitas Walteri mootor vesinikperoksiidiga. Oli ka diiselelektriline ülekanne. SS X-1 Historic Naval Ships Association
X-1 (täpsustus)

X-1 oli USA mereväe ainus miniallveelaev. Bell X-1 oli USA eksperimentaalne rakettlennuk. Yamaha X-1 on mopeed. McLaren X-1 on sportauto. X-1 kuulub mitme taevakeha nimesse. Circinus X-1 on röntgenkaksiktäht Sirkli tähtkujus. Cygnus X-1 on röntgenkaksiktäht Luige tähtkujus. Hercules X-1 on röntgenpulsar. LMC-1 on röntgenikiirguse allikas. M82 X-1 on must auk. Monoceros X-1 ehk 1A 0620-00 on röntgenikiirguse allikas. Sagittarius X-1 on röntgenikiirguse allikas. Scorpius X-1 on röntgenikiirguse allikas umbes 9000 valgusaasta kaugusel. Vela X-1 on neutrontäht. X1
X-10

X-10 on: North American X-10, USA eksperimentaalne piloodita lennuk Gurgel Akronym X-10, auto
SM-65A Atlas

SM-65A Atlas ehk Atlas A ehk Convair X-11 oli Ameerika Ühendriikide kontinentidevahelise ballistilise raketi SM-65 Atlas esimene täiemõõduline prototüüp. Selle esimene start toimus 11. juunil 1957. Valmistati kokku 12 raketti. Esimese kolmega tehti ainult maapealseid staatilisi katseid, neljas ja kuues plahvatasid stardil. Teste tehti 11. juunist 1957 kuni 3. juunini 1958. Kokku toimus kaheksa Atlas A starti, millest neli olid edukad. Kõik katsetused toimusid Canaverali neeme õhujõudude baasis. Rakette valmistas lennukiehituskompanii Convair. Raketi suurim läbimõõt oli 3,66 ja pikkus 29,3 m. Stardikaal oli 36 300 kg. Lennutrajektoori maksimaalne kõrgus 60 km, lennuulatus 1100 km.
X-12

X-12 on olnud: Convair X-12 ehk SM-65 Atlas, USA interkontinentaalse ballistilise raketi prototüüp X-12, USA-s kavandatud aatomivedur Gurgel Xavante X-12, automudelite seeria X-12-ARIMA X12
X-ARIMA-12

X-ARIMA-12 on Ameerika Ühendriikide Rahvaloenduse Büroos välja töötatud tarkvarapakett aegridade sesoonseks korrigeerimiseks. The X-12-ARIMA Seasonal Adjustment Program
X-12 (vedur)

X-12 oli USA-s 1950. aastatel kavandatud aatomivedur. Veduri X-12, mis pidi välimuselt sarnanema tollaste diiselveduritega, kavandas 1950. aastate alguses Utah' ülikooli uurimisrühm viie raudtee-ettevõtte ja üheksa tööstusettevõtte osalusel. Rühma juhtis füüsikaprofessor Lyle Benjamin Borst, kes oli varem projekteerinud aatomireaktoreid Ameerika Ühendriikide Aatomienergia Komisjonile. Tegu oli ühega paljudest tänapäeval avantüristlikuna tunduvatest projektidest tuumaenergia rahuotstarbeliseks kasutamiseks aatomiajastu alguses (mille hulka kuulus näiteks Ford Nucleon). Projekti nurjumine veel enne prototüübi valmistamist pannakse suurte kulude arvele.
X-13

R-13 on olnud: Ryan X-13, USA eksperimentaallennuk EMT X-13, Saksamaal väljatöötatav mehitamata lennuk Chris Higgins, muusik X-13, väljamõeldud planeet koomiksisarjas "Calvin & Hobbes"
Bell X-14

Bell X-14 ehk Bell Type 68 oli USA ettevõttes Bell Aircraft Corporation valminud eksperimentaallennuk, mille eesmärk oli näidata vertikaalse stardi, õhus paigalseisu, sellelt rõhtsale liikumisele ülemineku ja vertikaalse maandumise võimalikkust. Esimene lend tehti 19. veebruaril 1957. Kokku ehitati ainult üks lennuk, kuigi see kandis kolme erinevat seerianumbrit (X-14, X-14A, X-14B) vastavalt suurematele uuendustele. X-14 oli lahtise kokpitiga täismetallist (duralumiiniumist) monoplaan. See oli kokku pandud kaht tüüpi Beechcrafti lennukite osadest: tiivad, kaldtüür ja telik pärinesid Beech Bonanzalt ning sabaosa koos sabatüüriga Beech T-34 Mentorilt. Lennuk oli 2,40 m kõrge ja 7,62 m pikk; tema tiibade siruulatus oli 10,36 m. Meeskond koosnes 1 liikmest. Lennuki täismass oli 1406 kg ja maksimaalmass õhkutõusul 1936 kg. Lennuki jõuallika moodustasid 2 Armstrong Siddeley Viper 8 turboreaktiivmootorit, kumbki võimsusega 7,8 kW. Mootoritel olid telgkoormuse kõrvalejuhtimisseadmed, mis asusid lennuki raskuskeskmes. Mootorite asend oli fikseeritud. Üleminek püstsuunaliselt rõhtsuunalisele lendamisele saavutati liikuvate labade süsteemi abil, mis kontrollisid mootorite tõukejõu suunda. Lennuk suutis arendada kiirust 277 km/h. Maksimaalne lennukaugus oli 482 km ja lennulagi 6 km. Lendurile mõjus ülekoormus kuni 2,1 g. X-14 tegi esimese lennu 19. veebruaril 1957. See koosnes püstisest õhkutõusust, paigalseisust õhus ja püstisest maandumisest. Esimest korda mindi rõhtsale liikumisele üle alles 24. mail 1958. 1959 asendati X-14 mootorid General Electric J-85 mootorite vastu, ta anti üle NASA käsutusse ja nimetati ümber mudeliks X-14A. NASA katselennukiks jäi ta kuni mahakandmiseni. NASA katsetas lennukit X-14 selleks, et harjutada maandumist Kuu peale. Tema lennujuhtimissüsteem sarnanes kuumooduli omaga. Teiste seas sai X-14-ga lennata Neil Armstrong, esimene inimene Kuu peal. 1971 paigaldati X-14-le taas uued mootorid, seekord General Electric J85-GE-19. Paigaldati pardaarvuti ja digitaalne lennujuhtimissüsteem, et X-14 sarnaneks rohkem teiste püstist õhkutõusu ja maandumist kasutatavate lennukitega. Lennuk nimetati ümber mudeliks X-14B. 29. mail 1981 juhtus lennukiga maandumisel õnnetus, milles ta sai sedavõrd kahjustada, et tema taastamist ei peetud mõttekaks ja ta kanti maha. Sel ajal peeti plaane X-14 kokpit kinniseks ehitada ja muuta lennuk seega mudeliks X-14C. Samuti kavandati õppelennuki X-14T väljatöötamist. Kummastki plaanist ei saanud asja. 24 aasta jooksul, mil lennukit X-14 kasutati, lendas sellega enam kui 25 lendurit. Keegi nendest ei saanud surma ega vigastada ja ainsatki suurt vahejuhtumit X-14-ga ei toimunud. 1999 päästeti lennuk vanaraualaost ja seda asuti muuseumieksponaadina taastama. Tänapäeval asub X-14 Indianas Ropkey sõjandusmuuseumis. Kuna muuseum on suhteliselt väike, ei ole seda tänapäevani suudetud lennuvõimeliseks saada.
North American X-15

North American X-15 oli USA eksperimentaalne rakettlennuk suurtele kõrgustele ja suurtel kiirustel lendamiseks. Lennukit kasutasid USA õhuvägi, USA merevägi ja NASA. Ettevõte North American Aviation valmistas neid kolm eksemplari. Juba 1960. aastatel püstitati selle lennukiga uusi mehitatud lennukite rekordeid. Saavutati maksimaalne kiirus 7274 km/h (Mach 6,72) ja lennukõrgus 107 960 m. X-15 lennukitega kogutud andmeid kasutati hiljem USA kosmoseprogrammis, näiteks kosmosesüstiku jaoks. Mehitatud kosmoselennukite suuremad kõrgused ja kiirused saavutati alles alates 1981. aastast Space Shuttle'iga. X-15 lennukitega lendasid kokku 12 katselendurit, sealhulgas esimene Kuul kõndinud inimene Neil Armstrong ja Space Shuttle'i missiooni STS-2 komandör Joe Engle. Lennukid tegid kokku 199 lendu, mille ajal hukkus üks katselendur, kui tema lennuk kaotas juhitavuse ja purunes. Tänapäeval võib seda lennukit näha USA riiklikus lennundus- ja kosmosemuuseumis ja Ameerika Ühendriikide õhuväe muuseumis. "Planes Become Spacecraft & The NACA Become NASA". NASA. Vaadatud 11. juuni 2019. "North American X-15". Smithsonian National Air and Space Museum. Originaali arhiivikoopia seisuga 24. mai 2019. Vaadatud 11. juuni 2019. "NASA Armstrong Fact Sheet: X-15 Hypersonic Research Program". NASA. Originaali arhiivikoopia seisuga 21. juuni 2017. Vaadatud 11. juuni 2019.
Bell X-16

Bell X-16 oli 1950ndatel kavandatud reaktiivlennuk, mis oli mõeldud kõrgluurelennukiks. Valmistati makett, kuid projektist loobuti Martin RB-57 kasuks, enne kui ükski X-16 jõuti valmis saada. Tähistus X-16 oli maskeering, millega varjati Nõukogude Liidu eest selle lennuki tegelikku loomust.
Sandiväsitaja

Sandiväsitaja oli küla Koeru kihelkonnas Vahuküla ja Puhmu vahel. Vallavaene olevat külast niipalju moona saanud, et ei jaksanud seda tassida. Külas olid talud Reinu, Madise, Tamme, Sepa jt. Praegu on taludest järel varemed. Santovi http://www.vanadpildid.net/index.php?option=com_pictures&Itemid=117&photo=15 "Arhiivikoopia". Originaali arhiivikoopia seisuga 24. juuni 2016. Vaadatud 20. juulil 2013.{{netiviide}}: CS1 hooldus: arhiivikoopia kasutusel pealkirjana (link)
Jerry Coyne

Jerry Allen Coyne (sündinud 30. detsembril 1949) on ameerika evolutsioonibioloog ja geneetik. Ta on tuntud oma kriitikaga intelligentse disaini kohta. Tema raamat "Why Evolution Is True" ('Miks evolutsioon on tõsi') sai bestselleriks. Ta töötab 1996. aastast Chicago Ülikoolis bioloogiaprofessorina. Tema teadustöö on keskendunud liigitekkele ja seoses sellega evolutsiooniprotsesside uurimisele. Selle teostamiseks teeb ta erinevaid geneetilisi analüüse, et leida ja tuvastada geene, mis toodavad reproduktiivseid tõkkeid Drosophila kärbse erinevate liikide vahel. Ta on avaldanud uurimusi ka populatsiooni- ja evolutsioonigeneetika, ökoloogilise ja kvantitatiivse geneetika alalt ning kromosoomide evolutsiooni uurimise kohta. Ta lõpetas 1971. aastal õppeasutuse College of William and Mary bakalaureusekraadiga (B.S.) bioloogias. 1978. aastal kaitses ta doktorikraadi evolutsioonibioloogias Harvardi Ülikoolis Richard Lewontini juhendamisel. Aastast 1996 töötab ta Chicago Ülikooli ökoloogia ja evolutsiooni osakonnas, kus ta praegu on bioloogiaprofessor. Andes hinnangu filosoof Jerry Fodori evolutsiooniteooriat käsitleva raamatu "What Darwin Got Wrong" ('Milles Darwin eksis', 2010) kohta, hindas Coyne selle pretensioonikaks, kuid bioloogia seisukohalt asjatundmatuks ning loodusliku valiku kohta sügavalt ekslikuks kriitikaks. Coyne on ateist. Ta väidab, et usk ja teadus ei sobi omavahel kokku. 2007 – valiti Ameerika Kunstide ja Teaduste Akadeemia liikmeks 2015 – Richard Dawkinsi auhind 2004: Coyne, Jerry A.; Orr, H. Allen. Speciation. Sinauer Associates Inc., Sunderland, Mass, ISBN 0-87893-089-2 2009: Coyne, Jerry A. Why Evolution is True. Oxford University Press, ISBN 0-87893-089-2 2015: Coyne, Jerry A. Faith Versus Fact: Why Science and Religion are Incompatible. Viking (USA); Penguin (UK). ISBN 978-0670026531 Jerry Coine. ffrf.org Why Evolution is True Jerry Coyne kodulehel The Improbability Pump. Why has natural selection always been the most contested part of evolutionary theory? thenation.com Why Evolution is True Jerry Coyne, PhD Jerry Coyne Chicago ülikooli saidil
Sandimetsa

Sandimetsa on küla Lääne-Viru maakonnas Väike-Maarja vallas. Küla läbib Ebavere-Sandimetsa-Äntu tee. Sandimetsa oli Äntu mõisa küla (Ludwig August Mellini 1796. aasta kaardil Santimets). Aastal 1977 liideti Väike-Maarja külanõukogus 30 asulat, sealhulgas Sandimetsa. Ajaloolise külanime taastamise protsess algas 2012. aastal küla elanike taotluse laekumisega vallavolikogule. Küla taastati 14. märtsil 2013. Sandimetsa küla moodustamisega vähenes mõnevõrra Ebavere ja Äntu küla territoorium ning elanike arv. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Regionaalministri määrus 22.03.2013, avaldatud Riigi Teataja I, 19.03.2013, 10 Sandimetsa küla lahkmejoone kirjeldus
Uwe Erkenbrecher

Uwe Jürgen Erkenbrecher (sündinud 14. novembril 1954) on saksa jalgpallitreener ja endine jalgpallur. Uwe Erkenbrecher oli 2013. aastal jalgpalliklubi JK Tammeka treener.
Eugeniu Coșeriu

Eugeniu Coșeriu (ka Eugenio või Eugen Coseriu; 27. juuli 1921 Mihăileni (Bessaraabia, Rumeenia) – 7. september 2002 Tübingen) oli rumeenia semiootik ja keeleteadlane. Ta töötas ka Uruguays ja alates 1963. aastast Tübingeni Ülikoolis Saksamaal. Tema õpilaste hulgas oli Jürgen Trabant. Artikkel temast semiootikaentsüklopeedias Tema eluloodaatumid
Suur rongirööv

"Suur rongirööv" on Edwin S. Porteri poolt 1903. aastal loodud tummfilm. Scott Marble'i 1896. aasta näidendile tuginevat filmi peetakse esimeseks vesterniks. Filmi valmistamisel kasutati mitmeid uuenduslikke tehnikaid, nagu liikuv kaamera ja võttekohal filmimine. Film on valitud säilitamiseks USA Kongressi raamatukogu Riiklikus filmiregistris. Alfred C. Abadie – šerif Broncho Billy Anderson – röövel / uustulnukast tantsija Justus D. Barnes – kaamerasse tulistav bandiit Walter Cameron – šerif Donald Gallaher – väike poiss Frank Hanaway – röövel Adam Charles Hayman – röövel John Manus Dougherty, Sr. – neljas röövel Marie Murray – tantsusaali tantsijanna Mary Snow – väike tüdruk George Barnes Morgan Jones Röövlid satuvad saagiga põgenemisel tule alla. Filmi lõppkaadris tulistab röövlibande juht kaamerasse. Allalaaditav versioon Kongressi raamatukogus (MPEG-1, RealVideo või QuickTime vormingus) The Great Train Robbery internetiarhiivis The Great Train Robbery TCMBD andmebaasis The Great Train Robbery AllMovie andmebaasis Great Films: The Great Train Robbery
Jeffersoni maakond (Kentucky)

Jeffersoni maakond (Jefferson County) on maakond USA-s Kentucky osariigis. Geograafilised koordinaadid on 38°19' N, 85°66' W. Maakonna halduskeskus on Louisville, mis on osariigi suurim linn. Maakonna pindala on 1032 km², millest 35 km² moodustab veepindala. Elanike arv oli 2010. aasta rahvaloenduse järgi 741 096. Aastal 2000 oli elanikke 693 604. Jeffersoni maakond on elanike arvu poolest osariigi suurim maakond ning on Fayette'i maakonnast, mis on suuruselt teine, ligi 2,5 korda suurem. Jeffersoni maakond on kõige liberaalsem maakond Kentucky osariigis, mis ise on üks konservatiivsemaid osariike. Hiljutistel valimistel eelistasid Jeffersoni osariigi valijad erinevalt ülejäänud Kentucky osariigist Demokraatliku Parteid. Bullitti maakond (lõunas) Shelby maakond (idas) Oldhami maakond (kirdes) Spenceri maakond (kagus) Hardini maakond (edelas) Clarki maakond (põhjas) Harrisoni maakond (läänes) Floydi maakond (loodes) Jeffersoni maakond moodustati 1. mail 1780 ja maakond oli üks kolmest esimesest maakonnast, mis moodustati algsest Kentucky maakonnast. Maakond on saanud nime Thomas Jeffersoni järgi, kes oli sel ajal Virginia kuberner. Louisville'i maakonna koduleht (inglise keeles)
Kameruni lipp

Kameruni lipp on Kameruni ametlik lipp. Kameruni praegune riigi- ja rahvuslipp võeti kasutusele 20. mail 1975. aastal. See on vertikaalsete väljadega rohe-puna-kollane trikoloor mille punase välja keskel on kollane viisnurkne täht. Roheline (PMS 341C), lootuse värv, sümboliseerib riigi lõunaosa ja selle troopilist rohelust. Kollane (PMS 116C), päikese värv, esindab põhjapiirkonda ja sealseid pruunikaskollaseid savanne. Punane (PMS 186C), iseseisvuse värv, ühendab riigi eri osad ja rahvusrühmad. Kollane täht on riigi ühtsuse sümbol. Kamerun oli Ghana järel teine riik Aafrikas, kes võttis Etioopia eeskujul oma lipule panaafrika värvid ja esimese Aafrika riigina võeti eeskujuks Prantsusmaa lipp. Rohe-puna-kollaste laidudega trikoloor võeti kasutusele 1957. aastal, kui Kamerun sai Prantsusmaa koosseisus autonoomia. See lipp oli ka esialgu riigi tunnuseks, peale iseseisvuse välja kuulutamist 1960. aastal. 1. oktoobril 1961 lisati rohelisele väljale kaks kollast viisnurkset tähte, mis tähistasid riigi kahte osa, iseseisvumisel ühinenud Briti- ja Prantsusmaa Kameruni. Kameruni vapp Kameruni lipp andmebaasis Flags of the World (inglise keeles)
Michael O'Hare

Michael O'Hare (6. mai 1952 Chicago – 28. september 2012) oli USA näitleja, tuntud eeskätt Jeffrey Sinclairi rolli täitjana ulmetelesarjas "Babylon 5". O'Hare esines mitmes teatrilavastuses New Yorgi piirkonnas. 1992. aastal valiti ta täitma ühte pearolli (komandör Jeffrey Sinclair) ulmesarjas "Babylon 5". O'Hare jäi aga sellesse telesarja vaid esimeseks hooajaks. Tema lahkumise põhjuste kohta liikus erinevaid kuulujutte, kuid lahkuminek oli sõbralik ning toimus O'Hare vastastikusel kokkuleppel seriaali produtsentidega, sealhulgas J. Michael Straczynskiga. Hiljem pöördus O'Hare korraks veel sarja tagasi. Michael O'Hare IMDB andmebaasis